OpenLLM-France/wikimedia huggingface dataset:
# Associação Académica do Porto Novo

L'Associação Académica do Porto Novo és un club capverdià de futbol de la ciutat de Porto Novo a l'illa de Santo Antão.

## Palmarès

* Lliga de Santo Antão de futbol:
       1996/97
* Supercopa de Santo Antão de futbol:
       2015, 2016
* Lliga de Santo Antão Sud de futbol:
       1997/98, 1999/2000, 2002/03, 2004/05, 2010/11, 2011/12, 2012/13, 2013/14, 2014/15, 2015/16, 2016/17, 2017/18
* Copa de Santo Antão Sud de futbol:
       1997/98, 1998/99, 1999/00, 2006/07, 2011/12, 2012/13, 2013/14, 2014/15, 2015/16, 2016/17
* Supercopa de Santo Antão Sud de futbol:
       2006/07, 2011/12, 2013/14, 2014/15, 2015/16, 2016/17
* Torneig d'Obertura de Santo Antão Sud de futbol:
       1999/2000, 2000/01, 2003/04, 2006/07, 2010/11, 2011/12, 2012/13, 2014/15, 2017

## Referències

* ↑ «Porto Novo: Académica tem novos dirigentes». A Semana, 06-11-2015. Arxivat de l'original el 18 de novembre 2016. [Consulta: 6 novembre 2015].
* ↑ Also available on Facebook
* ↑ Académica Porto Novo at the Final Ball
* 1 2 «Cape Verde Islands - List of Regional Tournament Winners». rsssf.com. [Consulta: 16 desembre 2017].
# Associação Desportiva Vasco da Gama

L'Associação Desportiva Vasco da Gama és un club de futbol brasiler de la ciutat de Rio Branco a l'estat d'Acre. El nom del club i els seus colors foren adoptats a partir dels del Club de Regatas Vasco da Gama de Rio de Janeiro.
El club va ser fundat el 28 de juny de 1952. Guanyà el campionat d'Acre el 1965, 1999 i 2001. Participà en la Série C brasilera el 1995 i el 1999. Disputa els seus partits a l'Estadi José de Melo, el qual té una capacitat per a 8.000 espectadors.

## Palmarès

* Campionat acreano:
** 1965, 1999, 2001

## Referències

* 1 2 «Associação Desportiva Vasco da Gama» (en portuguès). Arquivo de Clubes. Arxivat de l'original el de juliol 31, 2012. [Consulta: 10 novembre 2009].
* ↑ (portuguès) «Acre State League - List of Champions». RSSSF, 08-07-2008. [Consulta: 1r agost 2008].
* ↑ «CNEF - Cadastro Nacional de Estádios de Futebol» (PDF) (en portuguès). Confederação Brasileira de Futebol. Arxivat de l'original el de setembre 27, 2013. [Consulta: 12 gener 2013].

## Enllaços externs

* (portuguès) Associação Desportiva Vasco da Gama a Arquivo de Clubes Arxivat 2012-07-31 at Archive.is
# Associação Olímpica de Itabaiana

L'Associação Olímpica de Itabaiana és un club de futbol brasiler de la ciutat d'Itabaiana a l'estat de Sergipe.

## Història

El club va ser fundat el 10 de juliol de 1938, després de la desaparició del Botafogo Sport Club. Va participar en el Campeonato Brasileiro Série A de 1974, 1979, 1980, 1981 i 1982. També ha guanyat 10 cops el Campionat sergipano (fins a l'any 2012).

## Estadi

El club disputa els seus partits com a local a l'Estadi Presidente Emílio Garrastazu Médici. Té una capacitat màxima per a 14.123 espectadors. Fou inaugurat el 5 de març de 1971 en un partit davant el Grêmio.

## Palmarès

* Taça Nordeste::
** 1971
* Campionat sergipano:
** 1969, 1973, 1978, 1979, 1980, 1981, 1982, 1997, 2005, 2012
* Copa Governo do Estado de Sergipe:
** 2006, 2007

## Referències

* ↑ Enciclopédia do Futebol Brasileiro Lance Volume 1. Rio de Janeiro: Aretê Editorial S/A, 2001, p. 190. ISBN 85-88651-01-7.
* 1 2 (portuguès) «Associação Olímpica de Itabaiana» (en portuguès). Arquivo de Clubes. Arxivat de l'original el de gener 17, 2013. [Consulta: 30 maig 2009].
* ↑ «Sergipe State League - List of Champions». RSSSF, 13-04-2014. [Consulta: 1r juliol 2014].
* 1 2 (portuguès) «Associação Olímpica de Itabaiana» (en portuguès). Sergipe.net. [Consulta: 31 maig 2009].
* ↑ Julio Bovi Diogo. «Sergipe State League - List of Champions». RSSSF Brasil, 08-05-2009. Arxivat de l'original el de maig 29, 2009. [Consulta: 31 maig 2009]. «The 1982 championship was shared with Sergipe.»

## Enllaços externs

* Web oficial Arxivat 2015-02-27 a Wayback Machine.
# Astor ala-roig

L'astor ala-roig (Erythrotriorchis buergersi) és un astor, ocell rapinyaire de la família dels accipítrids (Accipitridae). Habita als boscos de muntanya de la zona oriental de Nova Guinea. El seu estat de conservació es desconeix donat que la UICN considera que la disponibilitat de les dades existents són insuficients per a l'avaluació.

## Referències

* ↑ «Astor ala-roig». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 281. ISBN 978-84-16728-37-4.
* ↑ BirdLife International. «Chestnut-shouldered Goshawk. Erythrotriorchis buergersi» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Astor cantaire de l'Àfrica oriental

L'astor cantaire de l'Àfrica oriental (Melierax poliopterus) és un astor cantaire, ocell de la família dels accipítrids (Accipitridae). Habita zones d'arbusts espinosos de l'Àfrica oriental, des del sud i est d'Etiòpia i Somàlia, cap al sud, a través de l'est d'Uganda i Kenya fins al centre de Tanzània. El seu estat de conservació es considera de risc mínim.

## Referències

* ↑ «Astor cantaire de l'Àfrica oriental». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022.
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 275. ISBN 978-84-16728-37-4.
* ↑ Mazza, Giuseppe. «Melierax poliopterus» (en anglès americà), 24-04-2012. [Consulta: 26 febrer 2021].
* ↑ BirdLife International. «Eastern Chanting-goshawk. Melierax poliopterus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Astor llagoster

L'astor llagoster (Kaupifalco monogrammicus) és un ocell de la família dels accipítrids (Accipitridae) i única espècie del gènere Kaupifalco. Habita sabanes, arbusts espinosos i boscos poc densos de l'Àfrica subsahariana, estant absent de la major part d'Etiòpia, Somàlia, Namíbia, Botswana i Sud-àfrica. El seu estat de conservació es considera de risc mínim.

## Referències

* ↑ «Astor llagoster». Cercaterm. TERMCAT, Centre de Terminologia. Rev. 11 desembre 2022 (català)
* ↑ «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 275. ISBN 978-84-16728-37-4.
* ↑ BirdLife International. «Lizard Buzzard. Kaupifalco monogrammicus» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2016. [Consulta: 7 novembre 2022].
# Astrobiology Field Laboratory

L'Astrobiology Field Laboratory (Laboratori de Camp d'Astrobiología o AFL) és una proposta de la NASA d'un vehicle espacial no tripulat que dirigiria una recerca robòtica de vida a Mart. Aquesta missió proposada, encara en fase conceptual, aterraria un rover a Mart per explorar un lloc pensat per ser un hàbitat. Exemples d'aquests llocs són un dipòsit hidrotermal actiu o extingit, un llac sec o un lloc polar específic.
Si s'aprova, el vehicle serà construït pel Jet Propulsion Laboratory de la NASA, que es basaria en el disseny del rover Mars Science Laboratory i portaria instruments orientats a l'astrobiologia, i idealment, una sonda de perforació. Els plànols originals han previst el llançament per a 2016; tanmateix, les recents restriccions pressupostàries poden produir retards significatius.

## Referències

* ↑ Beegle, Luther W. [et al]. «A Concept for NASA's Mars 2016 Astrobiology Field Laboratory» (en anglès). Astrobiology, 7(4):, 8-2007, pàg. 545–577 [Consulta: 1r abril 2010].
* ↑ Jet Propulsion Laboratory. «Missions to Mars» (en anglès). NASA, 18-02-2009. Arxivat de l'original el 2009-07-16. [Consulta: 1r abril 2010].
* ↑ Steele, A., Beaty [et al.].. The Astrobiology Field Laboratory (.doc). the Mars Exploration Program Analysis Group (MEPAG) - NASA, 26 de setembre de 2006, p. 72 [Consulta: 1r abril 2010]. «Final report of the MEPAG Astrobiology Field Laboratory Science Steering Group (AFL-SSG)»
* ↑ «Mars Astrobiology Field Laboratory and the Search for Signs of Life» (en anglès). Mars Today, 01-09-2007 [Consulta: 1r abril 2010].

## Enllaços externs

* Astrobiology Field Laboratory Summary Arxivat 2009-07-16 a Wayback Machine.(anglès)
* Mars Astrobiology Field Lab Rover (AFL) Mission Profile Arxivat 2007-08-01 a Wayback Machine.(anglès)
# Astronomia amateur

L'astronomia afeccionada és la realitzada per astrònoms no professionals. Sovint es considera a l'astrònom afeccionat a aquell astrònom aficionat que no només observa el cel sinó que ensems contribueix a l'astronomia amb les seves pròpies observacions. En moltes ocasions, la línia frontera entre un astrònom professional i l'afeccionat és molt difuminada perquè alguns d'ells han contribuït de manera destacada al desenvolupament de l'astronomia o del coneixement del cel nocturn.
El primer pas per iniciar-se en l'astronomia afeccionada acostuma a ser un aprenentatge introductori dels astres, començant pels que trobem en el Sistema Solar (Lluna, planetes, etc..) i acabant pels objectes més allunyats (galàxies, nebuloses, estrelles llunyanes…).
El següent pas és reconèixer els diferents astres al cel: detectar els planetes, les estrelles més importants i algunes constel·lacions. En aquests primers passos s'acostuma a fer observació a simple vista i/o amb ajuda de prismàtics per poder observar amb més detall la Lluna, planetes i altres objectes.
Quan s'ha assolit certa experiència, l'astrònom aficionat és capaç de situar-se i detectar en el cel diferents objectes. És llavors quan l'ús d'un telescopi es converteix en el següent nivell d'observació. Per utilitzar un telescopi s'ha d'aprendre a instal·lar-lo i calibrar-lo per tal de poder fer la localització i el seguiment d'astres correctament.
La selecció d'un telescopi s'ha de fer d'acord amb l'experiència. És usual que el primer telescopi d'un aficionat sigui un refractor (telescopi de Galileu) d'obertura reduïda i amb montura altazimutal, ja que el seu preu acostuma a ser més reduït que altres telescopis més grans (com els reflectors) o que tinguin muntura equatorial. A mesura que es guanya experiència, l'astro-afeccionat passa a utilitzar telescopis més grans i amb montures més complexes, incorporant tècniques com el seguiment d'astres automatitzat, astrofotografia, etc.
# Atac de Nguetchewe

L'atac a Nguetchewe va ocórrer el 2 d'agost de 2020 en Nguetchewe, un petit poble de la regió de l'Extrem Nord del Camerun. Almenys 18 persones van morir i altres 7 van resultar ferides en l'atac amb granades de Boko Haram.

## Context

Des de 2014, Boko Haram ha llançat atacs regulars en tot el nord-est de Nigèria i les regions veïnes, normalment dirigits a robar bestiar i aliments. El grup, que es va formar en 2009, ha dut a terme una campanya armada a les regions nord-orientals de Nigèria que ha provocat la mort de desenes de milers de persones i el desplaçament de milions. Segons l'Agència de les Nacions Unides per als Refugiats, la violència comesa per Boko Haram ha afectat uns 26 milions de persones a la regió del llac Txad i ha desplaçat a altres 2,6 milions.

## Atac

Es va produir un atac de Boko Haram en la matinada del 2 d'agost de 2020 en un campament de desplaçats interns en el petit poble de Nguetchewe, a la regió de l'Extrem Nord del Camerun. Segons l'alcalde del districte, Medjeweh Boukar, "els assaltants en la matinada del diumenge van llançar una granada a un grup de persones que dormien dins del campament". El campament, que albergava 800 persones en el moment de l'atac, havia estat en relativa tranquil·litat durant les últimes setmanes. "Ells [Boko Haram] van aprofitar el seu coneixement del terreny per a evitar els punts de vigilància i les posicions de les forces de seguretat. Ens van sorprendre", va dir l'alcalde local Mahamat Chetima Abba. L'atac va ocórrer en el districte de Mozogo, prop de la frontera entre Nigèria i Camerun a la regió de l'Extrem Nord. Després de l'atac, alguns dels ferits van ser evacuats al pròxim hospital del districte de Mokolo, mentre que unes 1.500 persones, inclosos els terroritzats residents del poble d'acollida, han fugit a la ciutat més propera, Mozogo, buscant seguretat.

## Reaccions

L'ACNUR, l'Agència de Refugiats de l'ONU, va condemnar enèrgicament l'atac i va desplegar una missió d'emergència en la zona. La missió va avaluar la situació i va valorar les necessitats de protecció i salut dels afectats.

## Referències

* 1 2 3 4 5 «Suspected Boko Haram militants kill 16 in northern Cameroon», 02-08-2020.
* ↑ «Cameroon: 18 civilians killed in Boko Haram attack».
* 1 2 3 Refugees, United Nations High Commissioner for. «UNHCR outraged by attack on camp hosting displaced people in Cameroon, at least 18 people killed» (en anglès).
# Atac en grup

L'atac en grup és el practicat pels caçadors en grup que són depredadors pertanyents al regne animal, que han evolucionat per caçar la seva presa mitjançant el treball conjunt amb altres membres de les seva espècie. Normalment, aquests animals estan estretament relacionats entre si. El caçador en grup més conegut és el llop, l'avantpassat de totes les races domesticades de gossos.
La història dels caçadors en grup es pensa que és el principal conducte a través del qual els éssers humans han estat capaços de formar una relació mútua amb els gossos (és a dir, la domesticació), ja que ambdues espècies són altament socials i interdependents. Els éssers humans i els seus parents vius més propers, els ximpanzés, són ells mateixos caçadors en grup, fins i tot sense l'ajuda d'altres espècies. Altres caçadors en grup inclouen senzills artròpodes com les formigues, mamífers molt intel·ligents com els dofins, orques, llops i hienes, algunes aus, com el Harris Hawk, i de vegades els cocodrils. Hi ha una possibilitat que alguns dinosaures teròpodes mostressin també el comportament d'atac en grup.
Quan els llops cacen un ant o un bisó, de vegades porta a llocs amb molta aigua per evitar la llopada. Una resposta dels llops contra aquest comportament és que llopada descansa mentre un o dos llops molesten la presa fins que aquesta es fatiga.
L'organització de les llopades inclou alguns individus alfa] que s'alimenten els primers de la presa morta i que engendren la majoria dels cadells de llopada.
Cal remarcar que alguns animals que són "socials", però que sempre cacen totss sols, com el cas del gat domèstic, no són caçadors en grup.

## Vegeu també

* Bandada de llops
* Llopada
* Marcatge de territori

## Referències

* 1 2 WolfHunting
* ↑ WolfReproduction.

## Enllaços externs

* WolfHunting
# Atanque

L'atanque, kankuamo o kankui és una llengua txibtxa del nord de Colòmbia, relacionada amb el kogui i l'arhuac, i que actualment està extingida, ja que els darrers parlants van morir pel 1960. Era parlada pels kankuamos de la regió Carib de Colòmbia.

## Bibliografia

* Rafael Celedon Vocabulario de la lengua atanqués (kankuamo/kankui) (1892)
# Atemptat contra el Delfinari de Tel-Aviv

L'Atemptat contra el Delfinari de Tel-Aviv va ser un atemptat suïcida que va tenir lloc el dia 1 de juny de 2001, prop de l'entrada de la discoteca "Pacha", situada a la zona del delfinari de Tel-Aviv. Aquest atac va ser inicialment reivindicat pel grup Yihad Islàmica de Palestina, i després per un grup que es feia anomenar Hezbolá a Palestina, abans que els dos grups es retractessin de les seves reivindicacions. Aquest atac va tenir lloc durant la Segona Intifada. El terrorista, de 22 anys, Said Khutari, es va barrejar amb la multitud d'adolescents, esperant fora de l'entrada i va detonar la seva bomba. 21 israelians, entre ells 16 adolescents, van resultar morts i 120 ferits. Les víctimes d'aquest atac van ser en la seva majoria immigrants russos i ucraïnesos. Aquest atac va tenir un impacte notable, tant a Israel com a la diàspora. En reacció a l'atac, el xeic i líder xiïta Hasan Nasrallah, Secretari General del partit Hezbolá, va felicitar als líders del grup Yihad Islàmica de Palestina per l'atac.

## Referències

* ↑ www.elpais.com/
# Atemptat de Shankill Road

L'atemptat de Shankill Road del 23 d'octubre de 1993 va ser realitzat per l'Exèrcit Republicà Irlandès Provisional (IRA o PIRA), que pretenia assassinar els líders de l'organització lleialista Associació de Defensa de l'Ulster (UDA), que suposadament havien de reunir-se sobre la peixeteira Frizzell de Shankill Road, a Belfast. Dos membres de l'IRA disfressats de repartidors van entrar a la botiga portant una bomba, que va explotar prematurament. Deu persones van morir: un dels membres de l'IRA, un membre de l'UDA i vuit civils protestants, dos dels quals eren nens. Més de cinquanta persones van resultar ferides.
La brigada de Belfast de l'IRA va llançar una operació per assassinar els màxims comandants de l'UDA, que creien que eren a la reunió. El pla suposadament era que dos membres de l'IRA entressin a la botiga amb una bomba, desallotgessin els clients a punta de pistola i fugissin abans que explotés; matant els assitents a la reunió. Com que creien que la reunió se celebrava a un despatx de sobre la botiga, la bomba va ser dissenyada per enviar l'explosió cap amunt. Tenia un fusible d'onze segons, i l'IRA va afirmar que això hauria permès el temps suficient per desallotjar la planta baixa, però no prou perquè els lleialistes de dalt escapessin.

## Referències

* ↑ «Nou morts i més de quaranta ferits en un atemptat de l'IRA a Belfast» (pdf). El Punt, 24-10-1993 [Consulta: 28 desembre 2020]. «Arxiu Municipal de Girona»
* 1 2 McDonald i Cusack 2004, pp. 247–249

## Bibliografia

* McDonald, Henry; Cusack, Henry. UDA: Inside the Heart of Loyalist Terror. Penguin Ireland, 2004. ISBN 978-1-84488-020-1.
# Atemptat del restaurant El Descanso

L'atemptat del restaurant "El Descanso", situat al quilòmetre 14,200 de la carretera Madrid-Barcelona (N-II), va ser un atemptat terrorista realitzat el 12 d'abril de 1985, que va provocar 18 morts. Es considera el primer atemptat islamista realitzat a Espanya amb morts. L'aleshores ministre de l'interior, José Barrionuevo Peña, va indicar que l'atemptat podria haver estat obra del grup Gihad Islàmic (Guerra Santa).
En el moment en què es va produir l'atemptat, aquest fou el més letal mai patit a Espanya, superat només dos anys després per l'atemptat de l'Hipercor realitzat per ETA a Barcelona, i que va provocar 20 morts. El principal sospitós de l'acció a El Descanso, Mustafá Setmarian, podria haver estat connectat, d'alguna manera, amb el grup terrorista que va perpetrar l'atemptat de Madrid de 2004.

## Referències

* ↑ ¡Matadlos! Fernando Reinares, Ed. Galaxia Gutenberg. 2014. ISBN 9788416072002
# Atenció

L'atenció o concentració és la selecció de determinats estímuls de l'exterior en el moment de la percepció, destinant més recursos cognitius a la seva elaboració. Inclou una sèrie de fenòmens que es donen de forma simultània al cervell. Si l'atenció augmenta de forma intensiva la concentració sobre l'estímul s'anomena alerta i sorgeix de forma instintiva davant possibles perills.
L'atenció dona un significat a allò percebut i ordena la informació provinent dels sentits de forma jeràrquica de manera que la ment la pugui elaborar. Es relaciona amb la memòria, ja que aquesta aporta el context per fer significatiu allò percebut i alhora cal atenció per poder retenir una dada. Per aquest motiu el seu estudi és clau per a la pedagogia i la psicologia.

## Tipus d'atenció

Els tipus d'atenció han sorgit de l'àmbit clínic, ja que enumeren les activitats que pot fer un individu en sortir d'un coma:
* Atenció focalitzada: es pot respondre discretament a l'estímul físic extern (ex: girar el cap en sentir un soroll)
* Atenció sostinguda: es pot mantenir la concentració en una activitat perllongada (ex: escoltar una classe)
* Atenció selectiva: es pot seleccionar un element de la resta i ignorar les distraccions (ex: memoritzar)
* Atenció alternant: es pot canviar la focalització segons els requeriments d'una tasca (ex: endreçar una habitació)
* Atenció dividida: es pot respondre de manera adequada a diverses tasques simultànies (ex: atendre diversos alumnes per part del professor)

## Factors que condicionen l'atenció
### Factors externs

* Potència de l'estímul (ex: un soroll fort atreu l'atenció de forma més immediata que un de molt fluix)
* canvi (ex: una interferència a la ràdio atreu l'atenció perquè canvia l'estímul)
* repetició (ex: una tornada d'una cançó s'acaba fixant a la memòria)
* estructura (ex: és més senzill buscar una informació en un esquema que en una llista caòtica)

### Factors interns

* motivació (ex: es llegeix amb més atenció una novel·la que un fulletó comercial)
* necessitats del moment (ex: la persona que té set, és més sensible als estímuls relacionats amb la beguda)
* connexió (ex: es copsa millor allò que té a veure amb el que s'estava pensant que el desconnectat, en relació amb l'aprenentatge significatiu)

## Referències

* ↑ Coll, Bernat. «Millorar l'atenció». Ara.cat, 20-01-2018. [Consulta: 17 febrer 2018].
* ↑ McKay Moore Sohlberg, Catherine A. Mateer (1989). Introduction to cognitive rehabilitation: theory and practice. New York: Guilford Press

## Vegeu també

* Amabilitat
* Hipoprosèxia
Viccionari